laion/Wikipedia-Exotic huggingface dataset:
משה ברזובסקי

הרב משה ברזובסקי (נולד בשנת תשכ"א) הוא ראש ישיבת סלונים וחבר בוועד הישיבות ובוועדת הרבנים לענייני חינוך מטעם מועצת גדולי התורה. נולד לרבי שמואל ברזובסקי האדמו"ר מסלונים, ולשיינא רחל (תרצ"ט - כ"ב בטבת תשס"ו) נכדת האדמו"ר בעל ה"אמרי חיים" מויז'ניץ, בת חתנו רבי נפתלי חיים אדלר מדז'יקוב. נקרא על שמו של אבי סבו, רבי משה אברהם ברזובסקי. בילדותו למד בתלמוד תורה מאה שערים ולאחר מכן בישיבת בית אברהם. נישא לחוה, בת הרב שמעון ברייש מציריך, בנו של הרב מרדכי יעקב ברייש בעל חלקת יעקב. לאחר נישואיו עבר ללמוד בישיבת בריסק בראשות גיסו הרב אברהם יהושע סולובייצ'יק. מתגורר בשכונת ארזי הבירה בירושלים. בשנת תשמ"ה נקרא על ידי סבו, רבי שלום נח ברזובסקי, לכהן כנושא ונותן בישיבת בית אברהם ולאחר מספר שנים מונה לר"מ בישיבה כשבד בבד קיבל לידיו את הנהגת הישיבה תחת הכוונתו של אביו, ראש הישיבה. לאחר עלותו של אביו לכהן כאדמו"ר החל למסור את השיעור הכללי בישיבה מתורותיו של אביו. לאחר מספר שנים מונה על ידי אביו לכהן כראש הישיבה בפועל. הרב ברזובסקי משמש כיד ימינו של אביו האדמו"ר בכל נושאי הנהגת הקהילה הרוחניים ובכל ענייני הציבור, כולל אלו הקשורים לחברותו במועצת גדולי התורה של אגודת ישראל. ככזה הוא מטפל בעניין החוק לגיוס בני ישיבות. בשנת 2014 הוא העביר הוראה לבחורי הישיבה שלא להתייצב בלשכת הגיוס, אך לאחר זמן קצר סייג את ההוראה והבהיר שיש להמשיך להתייצב לקבלת דחיית גיוס. בתחילת שנת 2018 יזם פרסום כרוז הקורא לבנות שלא להתייצב בלשכת הגיוס בשום מקרה. גיסיו הם הרב אברהם יהושע סולובייצ'יק והרב חיים פיינשטיין. ילדיו: בתו פעשע אשת הרב שמעון טננהויז - נושא ונותן בישיבת בית אברהם בנו הרב אברהם חתנו של הרב יואל דוד שפיגל רב קהילת נצח ישראל בבית שמש - מנהל רוחני בישיבת נצח ישראל בנו הרב מרדכי יעקב חתנו של הדיין הרב נפתלי נוסבוים ראש ישיבת חיי משה וטשעבין - ראש כולל פרי הארץ בתו מרגלית אשת הרב משה אברהם גולינסקי - רב קהילת סלונים בעמנואל בנו הרב ברוך חתן הרב אברהם גבירר בתו הינדא אשת הרב מרדכי וינברג בתו צביה אשת בן דודה הרב שלמה ריזל נכדו של האדמו"ר מסלונים עסקני הציבור החרדי המבקשים לחלות את פניו של כ"ק האדמו"ר מסלונים יודעים כי הסמכות בענייני ציבור מופקדת בידיו של בנו ראש הישיבה המושך בחוטים. אריה ארליך. עיתון משפחה פרשת בלק תשע"ח 29.06.2018 ישראל כהן, ‏מגעים בין הגר"מ ברזובסקי לגדולי הדור הליטאיים, באתר כיכר השבת, 18 ביוני 2018 שלומי סגל, ראש ישיבת סלונים מסתייג: על הבחורים להתייצב בלשכת הגיוס, אתר לדעת ישראל כהן, ‏"אזהרה": אסור לבנות בשום אופן להתייצב בלשכת הגיוס, באתר כיכר השבת, 9 בפברואר 2018
Castle Wolfenstein

Castle Wolfenstein (בתרגום חופשי לעברית: "טירת וולפנשטיין", ידוע בעברית גם בשם "הטירה הנאצית") הוא משחק מחשב פופולרי שנוצר בשנת 1981 על ידי חברת Muse Software. המשחק נוצר במקור למחשבי Apple II, ומאוחר יותר הוסב לסביבת מערכת ההפעלה DOS, ל- Atari 8-bit family, ול-קומודור 64. המשחק "Beyond Castle Wolfenstein" הוא משחק ההמשך למשחק זה. גיבור המשחק הוא חייל אמריקני במלחמת העולם השנייה. מטרת המשחק היא לאתר ברחבי הטירה את תוכניות המלחמה הסודיות, ולבסוף לברוח מהטירה בחיים. המשחק באתר Mobygames.com Castle Wolfenstein, באתר PCGamingWiki (באנגלית) Castle Wolfenstein, סרטונים בערוץ היוטיוב Castle Wolfenstein, במסד הנתונים הקולנועיים IMDb (באנגלית) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
ניקולא הראשון, דוכס לורן

ניקולא הראשון, דוכס לורן (בצרפתית: Nicholas I de Lorraine‏; יולי 1448 - 27 ביולי 1473), היה דוכס לורן בין השנים 1470–1473. ניקולא נולד ב-יולי 1448 בננסי, לז'אן השני, דוכס לורן ולמארי דה בורבון, בתו של שארל הראשון, דוכס בורבון. בשנת 1470 מת אביו, וניקולא ירש את נחלתו ותאריו. ניקולא היה מאורס לאן מצרפת, בתו של לואי האחד עשר, מלך צרפת, אולם הוא לא התחתן איתה לבסוף, והייתה לו רק בת לא חוקית אחת, מרגריט. ב-27 ביולי 1473 מת ניקולא בננסי, והועלו טענות שהורעל בידי סוכניו של לואי האחד עשר, ודודתו יולנדה, דוכסית לורן ובנה רנה השני, דוכס לורן ירשו את נחלתו ותאריו. מדיה וקבצים בנושא ניקולא הראשון, דוכס לורן בוויקישיתוף
פרדיננד צ'טלוש

פרדיננד צ'טלוש (בסלובקית: Ferdinand Čatloš;‏ 7 באוקטובר 1895 - 16 בדצמבר 1972) היה קצין ופוליטיקאי סלובקי. צ'טלוש נולד ב-7 באוקטובר 1895 בליפטובסקי פטר, שהייתה חלק מממלכת הונגריה בתוך האימפריה האוסטרו-הונגרית, והיה הבכור מבין עשרת אחיו. במהלך מלחמת העולם הראשונה הוא שירת בצבא האוסטרו-הונגרי, ואף נפל בשבי הרוסי במהלך הקרבות. בעת שהותו בשבי הוא הצטרף ללגיון הצ'כי, ולאחר הקמת צ'כוסלובקיה בתום המלחמה, הוא שירת כקצין בצבא הצ'כוסלובקי. לאחר ועידת מינכן הכריזה סלובקיה על עצמאותה, והוקמה הרפובליקה הסלובקית. צ'טלוש מונה למפקד הצבא הסלובקי, ופיקד עליו במהלך המלחמה ההונגרית-סלובקית. לאורך כל הקריירה שלו בממשלת הרפובליקה הסלובקית, הוא שימש כשר ההגנה. בנוסף, היה צ'טלוש גם מפקדה של ארמיית ברנולאק במהלך הפלישה לפולין ובמהלך מבצע ברברוסה, ואף קיבל מהיטלר את עיטור צלב הברזל. בשנת 1944, לקראת סיומה של מלחמת העולם השנייה, הוא ניהל משא ומתן חשאי עם ברית המועצות על מעבר סלובקיה לצד בעלות הברית, בתקווה שסלובקיה תכריז מיד מלחמה על הונגריה, ותוכל להשיב לעצמה את השטח אותו איבדה בבוררות וינה הראשונה, אולם תוכניותיו נכשלו בשל המרד הסלובקי והכיבוש הגרמני שבא בעקבותיו. לאחר המלחמה הוא נכלא במשך שלוש שנים במוסקבה, ושוחרר רק בשנת 1948. צ'טלוש בילה את שארית חייו כפקיד רגיל במרטין, וב-16 בדצמבר 1972 הוא מת בביתו. מדיה וקבצים בנושא פרדיננד צ'טלוש בוויקישיתוף פרדיננד צ'טלוש, באתר "Find a Grave" (באנגלית)
מיצובישי ספייס סטאר

מיצובישי ספייס סטאר (Mitsubishi Space Star) היא מכונית מיני גדולה המיוצרת על ידי חברת המכוניות היפנית מיצובישי מוטורס משנת 2013. בחלק מהמקומות בעולם היא מוכרת בשם מיראז'. מבחינה קטגורית היא מעט יותר גדולה מרכבי המיני אך קטנה מרכבי הסופרמיני ולכן רבים משייכים אותה לסופר מיני. הדגם מופיע בגרסאות ידני ואוטומטי. המנוע מורכב משלושה צילינדרים בלבד ונוטה להרעיש ולרעוד יותר מפאת המספר האי-זוגי. הגיר (תיבת הילוכים) בגרסה האוטומטית בנוי בטכנולוגיית גיר רציף, אשר מסייע לרכב להפיק יכולות גבוהות יותר על אף המנוע החלש יחסית. הספייס סטאר מבחינה מכנית ואבזור היא תאום ללא זנב של מיצובישי אטראז'. הספייס סטאר נמכרת גם בישראל. הספייס סטאר, או בשמה המוכר יותר בעולם, מיצובישי מיראז', הוצגה לראשונה לעולם כבר ב-1978, ויוצרה ברצף עד 2003, ולאחר שנים של הפסקה חזרה לייצור בשנת 2012. עיקר הייצור היום מתבצע בתאילנד. מבחינת סיווג, רבים נוטים לשייך אותה לתת קטגוריה של מכוניות עירוניות. למעשה דגם זה החזיר את יצרנית מיצובישי בחזרה אל התחרות שהתפתחה מאוד בשנים האחרונות בשוק הקטנות. בשנת 2016 לאחר המתנה קלה בשיווק, חזרה הספייס סטאר שוב עם מתיחת פנים קלה שהתמקדה בעיקר בעיצוב החיצוני, בהגדלת אורך הרכב ב 8.5 ס"מ, ובהורדת המחיר. בשנת 2014 (לאחר שנה מההשקה) דיווחה כלמוביל יבואנית מיצובישי בישראל, שמכרו מעת ההשקה מעל 4,500 רכבים מדגם זה. ספייס סטאר מאובזרת בחלקה יותר מחברותיה בקטגוריה זו, כגון בחיישני לחץ אוויר, חיישני גשם, בקרת שיוט, בקרת אקלים, הנעה ללא מפתח בדגם הפרימיום. עם זאת במבחני הריסוק האירופי קיבלה ארבעה כוכבים בלבד, וזאת לאחר שבמבחן הריסוק של יורו NCAP קיבלה רק 55% במבחן עזרי הבטיחות. מדיה וקבצים בנושא מיצובישי ספייס סטאר בוויקישיתוף אתר האינטרנט הרשמי של מיצובישי ספייס סטאר - האתר הישראלי https://www.auto.co.il/model/mitsubishi-space-star_g921 http://pricelist.yad2.co.il/Article.php?ArticleCatID=24&ArticleID=1053 http://otoli.co.il/manufacturers/מיצובישי-ספייס-סטאר/
מדע וטכנולוגיה

מדע וטכנולוגיה (בראשי תיבות: מו"ט) הוא נושא שכולל את המדע, את הטכנולוגיה ואת היחסים ביניהם. המדע הוא עיסוק שמטרתו גילוי ואיסוף ידע על העולם בצורה של הסברים ותאוריות על הטבע ועל היקום. הטכנולוגיה היא אסופה של טכניקות, שיטות או תהליכים המשמשים לייצור של מוצרים, שירותים, כלי להשגת מטרות, כגון חקירה מדעית, או לתת מענה לדרישות צרכנים. מדע יכול להנגיש פיתוחים טכנולוגיים על ידי יצירת ביקוש למכשירים חדשים שמטרתם לחקור שאלות מדעיות, או על ידי הדגמת אפשרויות טכנולוגיות שלא נחשבו אפשריות בעבר. טכנולוגיה, בתורה, יכולה להמריץ חקירה מדעית על ידי יצירת ביקוש לשיפורים טכנולוגיים שאפשר להשיגם רק באמצעות מחקר, ועל ידי הצגת שאלות בנוגע לעקרונות היסוד שטכנולוגיה חדשה מתבססת עליהם. במשך רוב ההיסטוריה האנושית, שיפורים טכנולוגיים הושגו במקריות, ניסוי וטעייה או על ידי השראה ספונטנית. כאשר המפעל המדעי המודרני הבשיל בעידן הנאורות, עיקר עיסוקו היה שאלות היסוד של הטבע. מחקר ופיתוח, אשר מופנה כלפי יישומים טכניים, הוא המצאה חדשה יחסית, כשאפשר לייחס את עלייתה למהפכה התעשייתית. על פי האנט, אפשר לראות את הקשר בין המדע לטכנולוגיה בצורה יותר קלה על ידי יצירת משמעות ברורה של הטכנולוגיה על המדע כעיסוק חברתי. עצם ההשקעה הכספית במדע באה מתוך המחשבה בתרומה המשמעותית שלה. מדיה וקבצים בנושא מדע וטכנולוגיה בוויקישיתוף Bruce J. Hunt, Pursuing Power and Light, JHU Press, 2010 ערך זה הוא קצרמר בנושא מדעים ובנושא טכנולוגיה. אתם מוזמנים לתרום לוויקיפדיה ולהרחיב אותו.
עונת 2018/2019 בליגה הלאומית בכדורסל

עונת 2019\2018 בליגה הלאומית בכדורסל היא העונה ה-53 של הליגה השנייה בחשיבותה בכדורסל בישראל. העונה הסדירה הייתה אמורה להיפתח ב-9 באוקטובר 2018 אך ב-23 בספטמבר החליטה מנהלת הליגה הלאומית להשבית את הליגה, למנוע את פתיחתה ולבטל את השתתפות קבוצות הליגה הלאומית בגביע המדינה בכדורסל עקב החלטת איגוד הכדורסל לדחות את הרחבת ליגת העל ל-14 קבוצות מעונת 2019/20 בשנה נוספת דבר אשר קבע כי ליגת העל תגדל ל-14 קבוצות החל מעונת 2020/21 ולא כפי שסוכם לטענת מנהלת הליגה הלאומית לאחר ששלושה מחזורים לא נערכו הסתיימה השביתה כאשר הוחלט כי יהיו שתי עולות ושתי יורדות מסיום עונת 2019/20 באופן קבוע וכי יוגדלו התקציבים לליגה הלאומית 8 הקבוצות שהעפילו משלב העונה הסדירה מתמודדות בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). בסדרת הטוב משלוש שהקבוצה המדורגת גבוה יותר תארח את המשחק הראשון והשלישי (במידת הצורך) המדורגת נמוך יותר תארח את המשחק השני . ארבע המעפילות משלב רבע הגמר יתמודדו בסדרת הטוב מחמישה כשהקבוצה המדורגת גבוה יותר תארח את המשחק הראשון, השלישי והחמישי (במידת הצורך) המדורגת נמוך יותר תארח את המשחק השני והרביעי (במידת הצורך). המנצחת בסדרה הראשונה (מקום ראשון-מקום שמיני) תתמודד נגד המנצחת בסדרה הרביעית (מקום רביעי-מקום חמישי) ואילו המנצחת בסדרה השנייה (מקום שני-מקום שביעי) תתמודד נגד המנצחת בסדרה השלישית (מקום שלישי-מקום שישי) שתי המנצחות בסדרות חצי הגמר יעפילו לגמר ושם יתמודדו בסדרת הטוב מחמישה כשהקבוצה המדורגת גבוה יותר תארח את המשחק הראשון, השלישי והחמישי (במידת הצורך) המדורגת נמוך יותר תארח את המשחק השני והרביעי (במידת הצורך). כשהמנצחת תעפיל לליגת העל שש הקבוצת שסיימו את הליגה במקומות 14-9 יתמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 11-9 זוכות לארח שלושה משחקי בית. בסיום הסבב הקבוצות שסיימו במקומות ה-5 וה-6 בבית התחתון יורדות לליגה הארצית. מידע מאתר איגוד הכדורסל(הקישור אינו פעיל) קבוצות הליגה הלאומית פתחו בשביתה, באתר ynet, 23 בספטמבר 2018 אור שקדי‏, לאומית: השביתה הסתיימה, הליגה תחזור לפעילות השבוע, באתר וואלה, 28 באוקטובר 2018 [מכבי רחובות ירדה לליגה הארצית לאחר שהפסידה במחזור ה-4 של הפלייאוף התחתון] [הפועל כפר סבא ירדה לליגה הארצית בסיום המחזור ה-25 של הליגה הסדירה בעקבות פער משחקים מן המקום ה-12 ונחיתות במפגשים מול כל קבוצות הליגה]
באז

באז (באנגלית: Buzz, לשעבר "ריינאייר סאן") היא חברת תעופה פולנית הממוקמת בוורשה. החברה היא חברת בת של חברת החסך האירית ריינאייר. בהתחלה החברה הוקמה כחברת צ'רטר, סיפקה טיסות מטעם ריינאייר ומכרה טיסות משלה מפולין ליעדי נופש באירופה. במרץ 2019 הודיעה ריינאייר שהחברה תמותג מחדש כ"באז" במהלך סתיו 2019, ותחל לטוס תחת שם זה בתחילת שנת 2020. ב-3 באפריל 2018, קיבלה החברה אישור מרשות התעופה האזרחית בפולין. החברה התחילה להפעיל את הטיסה הראשונה שלה ב-26 באפריל, על מסלול מנמל התעופה פוזנן-לוויצה לנמל התעופה הבינלאומי זקינתוס ביוון. את הבסיסים העיקריים של החברה בפוזנן וורוצלב השתמשו בתשתיות קיימות, אך בקטוביץ וורשה החברה בנתה בסיסים חדשים. נציגי החברה הכריזו שכל חמשת המטוסים שהיו לחברה יקבלו רישום פולני. עם זאת, בקיץ 2018 יצא הבואינג 737-800 הראשון של החברה עם רישום פולני: SP-RSA. המטוס הופעל על טיסות צ'רטר מנמל התעופה ורשה שופן. בספטמבר 2018, נציגי ריינאייר הודיעו שהם יסגרו את הפעילות שלהם בפולין ב-1 בינואר, ויעבירו אותם לריינאייר סאן. שהמשמעות בה היא שהחברה תפעיל טיסות מטעם חברת האם שלה. עם כך ריינאייר סאן הפעילה את המטוס היחיד שהיה ברשותה, ועם הזמן החליפה את הפעילות של חברת האם שלה מנמל התעופה ורשה מודלין. ומתחילת נובמבר 2019 החברה קיבלה עוד מטוסי בואינג 737 שפעלו לשעבר אצל ריינאייר, הועברו מרישום אירי לרישום פולני והתחילו להפעיל טיסות מטעם ריינאייר מפולין ואליה. במרץ 2019, הכריזה החברה שהם ישנו את המיתוג שלהם ל״באז״ עד סתיו 2019. באז פעם הייתה חברת חסך אנגלית אשר נקנתה מ־KLM באפריל 2003. והחברה תפעלי מהבסיסים שלה בפולין, צ'כיה, ובולגריה. ולפי הפרסום ב-2019 החברה שאפה להגיע מ-17 מטוסי בואינג 737–800 ל-25 מהסוג עד לקיץ 2019. לחברה יש כ-13 בסיסים ברחבי מזרח אירופה ומדינות הבלטיות שהן: צי המטוסים של חברת התעופה נכון ל-30 במאי 2024: ריינאייר חברה לטיסות חסך (לואו קוסט) מדיה וקבצים בנושא באז בוויקישיתוף אתר האינטרנט הרשמי של באז (בפולנית) באז, ברשת החברתית פייסבוק Ryanair Sun To Be Rebranded As Buzz In Autumn 2019
בניין הארכיון הלאומי

בניין הארכיון הלאומי (באנגלית: National Archives Building), שידוע באופן לא רשמי כארכיון I, הוא המטה המקורי של הארכיון הלאומי של ארצות הברית. הוא ממוקם צפונית למול, בשדרת פנסילבניה מספר 700, וושינגטון די. סי. בנייתו החלה בשנת 1933, והסתיימה בשנת 1935. האדריכל שתכנן את הבניין היה ג'ון ראסל פוף (Pope). הכניסה הראשית לבניין היא בשדרת החוקה, ואילו הכניסה לחוקרים היא בשדרת פנסילבניה. מבנה גדול נוסף, המכונה "ארכיון II" (או בפשטות "A2"), ממוקם בקולג' פארק, מרילנד. בניין הארכיון הלאומי מחזיק בעותקים המקוריים של שלושה מסמכים מרכזיים ומכוננים של ארצות הברית וממשלתה: הכרזת העצמאות, החוקה, ומגילת הזכויות. מסמכים אלו מוצגים לציבור באולם הראשי של הארכיון הלאומי, שנקרא הרוטונדה של מגילות החירות. בבניין מוחזקים פריטים היסטוריים אמריקאיים חשובים נוספים, כולל תקנון הקונפדרציה, הסכם רכישת לואיזיאנה, והצהרת האמנציפציה. כמו כן, במקום מוחזקים אוספים של צילום ועוד פריטים היסטוריים ותרבותיים אמריקאיים חשובים. גרסה מקורית של המגנה כרטה משנת 1297 שאושרה על ידי אדוארד הראשון, הוא מסמך היסטורי בינלאומי שמוצג לציבור גם הוא במקום. בתוך הרוטונדה של מגילות החירות אין תורות לצפייה בכל מסמך, והמבקרים יכולים לעבור ממסמך למסמך כרצונם. הצילום אסור במוזיאון הארכיון הלאומי. צילום באור טבעי מותר בחדרי המחקר. 1926 - הקונגרס מורה על הבנייה. פברואר 1933 - הנשיא הרברט הובר מניח את אבן הפינה.  1935 - נפתח לראשונה. 1937 - הבנייה מושלמת. 2004 - השיפוץ מושלם. 2013 - חלל התצוגה לציבור התרחב מ-12,000, יותר מ-19,000 מטרים רבועים. האולם המרכזי בבניין, בו מוצגים הכרזת העצמאות, החוקה, מגילת הזכויות, ומסמכים נוספים הכניסה לבניין הארכיון הלאומי תקריב של העיטורים בחזית הבניין מדיה וקבצים בנושא בניין הארכיון הלאומי בוויקישיתוף אתר האינטרנט הרשמי של בניין הארכיון הלאומי (באנגלית) האתר הרשמי של מוזיאון הארכיון הלאומי The National Archives in Washington, DC "Magna Carta". Archivesfoundation.org. נבדק ב-2015-09-17. "Visit the National Archives Museum". The U.S. National Archives and Records Administration. נבדק ב-10 באוקטובר 2015. {{cite web}}: (עזרה) "Frequently Asked Questions - Visiting and Using the National Archives". The U.S. National Archives and Records Administration. נבדק ב-10 באוקטובר 2015. {{cite web}}: (עזרה) Progressive Engineer: Feature - National Archives Building Renovation National Archives Building Renovation - Grunley Construction Lee, Felicia R. (10 ביוני 2013). "Expansion at the National Archives Means More Focus on Human Rights". The New York Times. נבדק ב-12 באוקטובר 2015. {{cite news}}: (עזרה)
רובע היהלומים

האם התכוונתם ל... רובע היהלומים (לונדון) רובע היהלומים (לוס אנג'לס) רובע היהלומים (ניו יורק) רובע היהלומים (פילדלפיה) רובע היהלומים (פרובידנס) רובע היהלומים (רמת גן) רובע היהלומים (שיקגו)
עקידה (אסלאם)

עַקִידָה (בערבית: عقيدة) היא מושג בתאולוגיה האסלאמית אשר מייצג אוסף של עובדות מהקוראן והסונה, אשר מאמין בהן המוסלמי, ואשר מכוונים את חשיבתו והתנהגותו. נקראת לעיתים גם "העקידה האסלאמית" (בערבית: العقيدة الاسلامية). על פי התאולוגים האסלאמיים, העקידה היא האמונה האבסולוטית, אשר אין למחזיק בה צל של ספק. התאולוגים המוסלמים הסכימו על כך שהעקידה האסלאמית היא האמונה האבסולוטית באללה ובמלאכיו, בספריו ובשליחיו, בגורל וביום הדין, ובשאר הדברים אשר מוזכרים בקוראן ובסונה. הראיות השרעיות למרכיבי העקידה האסלאמית נמצאות באופן מתומצת בפסוק 285 של פרק 2 בקוראן, שם נאמר: "מאמין השליח (מוחמד) במה שהורד אליו מריבונו, וגם כן המאמינים. כל אחד מאמין באללה ובמלאכיו ובספריו ובשליחיו". כמו כן, ניתן למצוא תמצית של העקידה האסלאמית גם בחדית' של הנביא מוחמד, אשר מוכר כחדית' ג'יבריל, ושם נאמר: "האמונה היא להאמין באללה ומלאכיו וספריו ושליחיו וביום הדין ובגורל הטוב והרע". על פי התפיסה האסלאמית הרווחת, לעקידה ברורה ומוגדרת ישנה חשיבות רבה. בין המרכיבים אשר מאפיינים את חשיבות העקידה הם: העקידה מובילה את האדם לרגיעה הנפשית, ככתוב בפסוק 28 מפרק 13 שבקוראן: "כי בזכר אללה (אמונה בו) אכן יכול הלב לחוש בטחה". היא עוזרת לאדם לאהוב את אללה ואת שליחו, ככתוב בפסוק 165 בפרק 2 שבקוראן: "אולם אהבת המאמינים לאללה גדולה יותר". היא נותן לאדם חוסן נפשי, ככתוב בפסוק 139 בפרק 3 שבקוראן: "אל תהיו חלשים ואל תעצבו, כי עליונים אתם תהיו אם מאמינים אתם" העקידה האסלאמית עוזרת למאמין בה לרסן את יצריו, ולהטיב את התנהגותו, ולשלוט ברגשותיו ובתאוותיו. עקידה ברורה ומוגדרת מאפשר לשכלו של האדם לנוח מהחיפוש האינסופי אחר דברים כגון תכלית החיים. מאפייניה העיקריים של העקידה האסלאמית, אשר מוסכמים על התאולוגים וחכמי הדת האסלאמיים, הם כלהלן: אמונה מוחלטת בהימצאותו וקיומו של אללה, ושהוא אחד ויחיד, ושהוא הריבון והאל שאין לו שותף, ושאין דבר בבריאה אשר דומה לו. אמונה מוחלטת בקיומם של מלאכים, אשר נבראו על ידי אללה על מנת שיבצעו משימות שונות, אשר הוטלו עליהם על ידי אללה. אמונה אבסולוטית בל ספרי הקודש, ובכך שהם דבריו של אללה, אשר הוא הוריד לאנושות באמצעות שליחיו נביאיו, על מנת להדריך את האנושות אל הדרך הנכונה. כמו כן, סעיף זה כולל את האמונה שכל מה שהוזכר בספרים הללו הוא אמת. אמונה מוחלטת בכך שאללה שלח לכל אומה שליחים אשר הזמינו את האנשים אל האמונה באללה. אמונה אבסולוטית בכך שכל אדם עתיד לתת לאללה את הדין והחשבון על מעשיו. אמונה אבסולוטית בכך שכל דבר אשר מתרחש ביקום, מתרחש מפני שאללה אפשר לו באופן רצוני להתרחש. כמו כן, האמונה שכל דבר אשר לא מתרחש ביקום, לא מתרחש מפני שאללה, באופן רצוני, לא אפשר לו להתרחש. אלאבנא ען אסול א-דיאנה (בערבית: الإبانة عن أصول الديانة), מאת האימאם אבו אל-חסן אל-אשערי. אחיאא עלום א-דין מאת האימאם אל-ע'זאלי כיתאב אל-אימאן מאת אבן תיימיה Atharī, ʻAbd Allāh ibn ʻAbd al-Ḥamīd., أثري، عبد الله بن عبد الحميد., Islamic beliefs : a brief introduction to the ʻaqīdah of ahl as-Sunnah wal-jamāʻah, 2nd ed, Riyadh: International Islamic Publishing House, 2005 Quṭb, Sayyid, 1906-1966., Milestones, Reprint ed, New Delhi: Islamic Book Service, 2005 Ibn al-Naqīb, Aḥmad ibn Luʼluʼ, -1368., Reliance of the traveller : the classic manual of Islamic sacred law ʻUmdat al-salik, Rev. ed, Beltsville, MD, U.S.A.: Amana Publications, 1999 Warner, Bill., Sharia law for the non-Muslim, [Nashville, Tenn.]: Centre for the Study of Political Islam, 2010
ראטקובו

רָאטְקוֹבוֹ (בסרבית קירילית: Ратково, בסרבית בכתב לטיני: Ratkovo, במקורות בעברית מוכר בשמו הקודם: פָּארָאבּוּץ', בסרבית בכתב לטיני: Parabuć) הוא כפר בסרביה השוכן במחוז באצ'קה המערבי אשר בפרובינציית וויבודינה. האזכור הראשון לכפר הוא מ-1543 עת נשלט האזור על ידי האימפריה העות'מאנית. במהלך מלחמת האימפריה העות'מאנית-הליגה הקדושה (1683–1699) נכבש הכפר על ידי צבא ממלכת הבסבורג ולאחר חתימת הסכם קרלוביץ נותר בשטח הספר של הממלכה. לכפר היגרו משפחות מהמרחב הגרמני והתיישבו בו. בהמשך נשלט האזור על ידי האימפריה האוסטרו-הונגרית ולאחר מלחמת העולם הראשונה נכלל הכפר בשטחי ממלכת הסרבים, הקרואטים והסלובנים אשר הפכה בהמשך לממלכת יוגוסלביה. באפריל 1941 במהלך מלחמת העולם השנייה תקפה גרמניה הנאצית את יוגוסלביה והכניעה את צבאה תוך ימים אחדים. אזור באצ'קה נמסר לחזקת הונגריה. לאחר המלחמה נכלל היישוב בשטח הרפובליקה הפדרלית הסוציאליסטית של יוגוסלביה והפך מרכז חקלאי אזורי. ב-1948 שונה שמו ההיסטורי של הכפר מפאראבוץ' לראטקובו. לאחר התפרקות יוגוסלביה עבר לחזקת סרביה. יהודים התיישבו בכפר בראשית המאה ה-19 וקהילה ממוסדת נוסדה במחצית השנייה של המאה. ב-1870 הוקם בית הכנסת וב-1886 הוקם בית עלמין יהודי. ב-1900 התגוררו בכפר 92 יהודים וב-1931 מנתה הקהילה 44 נפשות. בשלהי שנות ה-30 כיהן כרב הקהילה ד"ר ארנסט אליהו הלוי שפיצר שעבר בהמשך לכהן בקהילת סומבור. בפרוץ מלחמת העולם השנייה מנתה הקהילה 73 נפשות. לאחר כיבוש יוגוסלביה על ידי גרמניה הנאצית ומסירת האזור לחזקת הונגריה, הוחל ברדיפות יהודים. בני הקהילה נרצחו במחנות ההשמדה כחלק משואת יהודי הונגריה. ב-1948 הרסו השלטונות היוגוסלביים את מבנה בית הכנסת והשטח הופקע. נכון ל-2014 היו שרידי בית העלמין היהודי קיימים בכפר. בית העלמין לא היה מגודר ולא מתוחזק ובמקום נגרמו נזקים כבדים למצבות. מדיה וקבצים בנושא ראטקובו בוויקישיתוף Aleksandra Terzić ,Željko Bjeljac,‏‏ The extermination of jewish population and heritage in BAČKA region of ap vojvodina-serbia (באנגלית) יהדות באצ'קה, באתר יד ושם [1], מפקד האוכלוסין בסרביה (2011), באתר הלשכה המרכזית לסטטיסטיקה בסרביה, אוחזר ב-2 ביוני 2018 (בסרבית). הקהילה היהודית בפאראבוץ', בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 275. על הרב אליהו הלוי שפיצר, באתר musaf-shabbat.com. אתרי מורשת יהודית בסרביה, באתר jewish-heritage-europe.eu (באנגלית). תמונות בית העלמין היהודי בראטקובו, באתר elmundosefarad (בסרבית).
צ'וטון

צ'אטון (באנגלית: Chawton) הוא כפר קטן בהמפשייר שבאנגליה קרוב לעיר אלטון. בשנת 2000 מנתה אוכלוסיית צ'אטון כ-380 איש. עיקר פרסומו של הכפר בא לו מכך שהסופרת ג'יין אוסטן גרה בו עם אמה ואחותה קסנדרה משנת 1809 עד מאי 1817. אז עברה לווינצ'סטר בגלל מחלתה, ושם חייתה עד מותה ב-18 ביולי 1817. אוסטן כתבה כמה מספריה בצ'אטון, וביתה משמש כיום מוזיאון. בין הרהיטים שנותרו בבית פסנתר קלמנטי, ומכתבה וכוננית המכילות כמה מיצירותיה. מדיה וקבצים בנושא צ'וטון בוויקישיתוף צ'אטון באתר מועצת מחוז המפשיר מוזיאון ג'יין אוסטן ספריית בית צ'אטון
פורשה סופר

פורשה סופר (בגרמנית: Porsche Super) הוא טרקטור מתוצרת יצרנית הרכב הגרמנית פורשה שיוצר בחטיבת פורשה-דיזל, בין השנים 1956–1963. "Super N 308" "Super L 308" "Super S 308" "Super B 308" "Super N 309" "Super S 309" "Super B 309" "Super L 318" "Super L 319" "Super Export 329" "Super 339" 2.5 ליטר 2.6 ליטר "פורשה סופר", 38 כ"ס, שנת 1960 מנוע "פורשה סופר" "פורשה סופר" "פורשה סופר" דגם "Super308-2" "פורשה סופר" "פורשה סופר" דגם 339 "פורשה סופר" דגם B308, מנוע 38 כ"ס, שנת 1960 "פורשה סופר" "פורשה סופר" (דגם "Super B") פורשה ג'וניור 108V פורשה ג'וניור פורשה דיזל 218 פורשה דיזל קלוב (porsche-diesel-classic) פורשה סופר - תמונות מדיה וקבצים בנושא פורשה סופר בוויקישיתוף פורשה סופר, סרטון באתר יוטיוב http://www.porsche-diesel.com/ "פורשה סופר" ddwpartners.com/1959-Porsche-Super-Tractor-Tractor פורשה סופר p101tv.com/view-image/623 פורשה סופר - דגמים rotnasenland.de/angebote-porsche-traktoren/porsche-super "פורשה סופר" eurobricks.com/forum/index מנועי פורשה סופר tractordata.com/farm-tractors/005/0/6/5062-porsche-super
לילית פיפויאן

לילית פיפויאן (בארמנית: Լիլիթ Պիպոյան; נולדה ב-16 ביוני 1955) היא מוזיקאית, זמרת ואדריכלית ארמנית. לילית פיפויאן נולדה בירוואן למשפחה של אמנים, וסיימה את לימודיה בפסנתר בבית הספר למוזיקה ספנדיאריאן, והמשיכה בלימודיה בחוק לפסנתר במכללה למוזיקה על שם רומנוס מליקיאן, שם סיימה את התואר ב-1973. ולאחר מכן למדה אדריכלות, וסיימה בשנת 1977 דוקטורט בתאוריה והיסטוריה של האדריכלות הארמנית באוניברסיטה להנדסה של ארמניה. היא מתגוררת במרכז ירוואן עם בעלה ושני ילדיה. פיפויאן שייכת לחוג מצומצם של מוזיקאים ארמנים מודרניים אשר עבודתם מציעה אלטרנטיבה למוזיקה הארמנית העממית, קלאסית, רוחנית וגם פופ המסורתית. בתור מי שאינה בזרם הפופ, פיפויאן אינה מוציאה קליפים רבים, אלא מתחברת לקהילה בהופעות חיות. היצירות של פיפויאן מבוססות על שירה ופולקלור ארמניים. היא אוהבת מוזיקה חילונית של ימי הביניים, אותה היא מחדשת כיצירות מודרניות, או מלחינה לשירים אלו לחנים חדשים כאשר המקוריים אבדו, בעלי אופי ארמני מובהק. היא גם מלחינה מוזיקה המבוססת על שירה ארמנית מודרנית. היא הקליטה שלושה אלבומים, ומופיעה לא רק בארמניה, אלא גם בשווייץ, סוריה, וארצות הברית, בין היתר. פרס האלבום האלטרנטיבי המודרני, לוס אנג'לס, 1999, 2003 פרס המוזיקה הלאומי של ארמניה לשיר המקורי הטוב ביותר, 2004 ליאלוסין - (1998) יום אחד בעיר - (2003) פרח כחול - (2006) נאב - (2012) שירים נבחרים של קומיטאס, קריוקי - (2013) אתר האינטרנט הרשמי של לילית פיפויאן (באנגלית) לילית פיפויאן, באתר MusicBrainz (באנגלית) לילית פיפויאן, באתר Discogs (באנגלית) Lilit Pipoyan Music at Last.fm (באנגלית) Timely Hymns to a Timeless City - New York Times article (באנגלית) Լիլիթ Պիպոյան. «Բեմում ավելի ազատ էի, քան կյանքում...», Լիլիթ Նուրիջանյան, Հետք, 19 հոկտեմբերի, 2009 Լիլիթ Պիպոյան. «Կյանքը մի տեսակ լոզունգային է մեզ մոտ, Մարինե Մարտիրոսյան, Հետք, 12 մարտի, 2015 Լիլիթ Պիպոյան. «Եթե դու քո տեսակով իրենց նման չես, արդեն դուրս ես մնում նրանց շրջանակից, Լուրեր Հունիս 28,2012 Մեր երկիրը տղամարդու երկիր է. Լիլիթ Պիպոյան, Հարցազրույց, Yerkir.am, 24 Մարտի 2015 ערך זה הוא קצרמר בנושא מוזיקאים ובנושא ארמניה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לילית פיפויאן".